René Descartes (Maach 31, 1596 – Febiweri 11, 1650) a wehn wahn French filasifa, matamatishan, saiyantis, an raita uu spen muos a im laif ina di Doch Ripoblik. Dem kaal im di “Faada a Madorn Filasifi”, an a gud amount a Westan filasifi a wahn rispans tu im raintin dem, we piipls til stodi tu dis die. Im Meditieshan Pan Fos Filasifi a stil wahn standad tex ina yuunivorsiti filasifi dipaatment roun di worl. Im influens matamatix tu, kaa di Kaatiizhan kadinet system stil lou fi jaamechri shiep get expres wid aljibriek ikwiehzhan. Das wa mek im av di niem faada a analitikal jaamechri. Descartes a wehn wan a di mieja figa dem a di Saiyantifik Revaluushan. Im fiemosis kuot a “Cogot ergo sum” (Mi a tink, so mi egzis).

Liyo Talstai adawaiz Leo Tolstoy, ar Kount Lev Nikolayevich Tolstoy (9 Septemba 1828 - 20 Novemba 1910) a weh wah Roshan raita we nof piipl kansida fi bi wan a di gudis navlis fi aal taim. Ih maastapiisdem ingkluud Waar ah Piis (War and Peace) ah Ana Kareniina (Anna Karenina).

Di Amoerkan Revaluushaneri Waar a wehn di fos soksesful koluonial waar fi indipendans gens wahn Yuuropiyan powa. Di Amoerkan piipl dem wehn divilop di biliif a Ripoblikanizim we miin seh govament fi kyari out di wil a di piipl bies aafa deh expreshan ina di luokal lejisliecha dem. Dem wena dimaanz se ""nuo taxieshan widoutn riprizentieshan"". Di British dem weh waa uol aan tu powa an a so di waar weh staat. Deh Vuot pa wah rezaluushan fi diklier di koloni dem indipendant a di British dem. Disya rezaluushan niem di Lii Rezaluushan (aafa di man we propuoz ih tu kangres, Richaad Enri Lii) ahn ih paas pah Julai 2, 1776. Kangres adap di deklarieshan a indipendans pah Julai 4, 1776 wid wah langeva priambl we se ou yuumaniti weh mek iikual wid raits we nobadi kyaa tek frah dem, ah ow di British dem neenda protek demde raits. Di priambl en wid dem a diklier se di toertiin koloni dem a weh nou indipendant stiets ah no av no aliijans to di British kroun ina di Yunaitid Stiet. Di haartikl a kanfedarieshan establish wah piisa govament ina 1777 an ih apariet til 1789. Op tu tide die ya deh selibriet Julai 4 az indipendans die.

Di Vaikin Iej a di piiriad K.I. frah liet 8t senchri tu migl 11t senchri ina Yuropiyan ischri, espeshal Nadan Yuropiyan ah Skiandinievian ischri, fala baka Joermanik Ayan Iej.

Chrapikal saikluon, nuo az orikien ina di hAtlantik ah Kiaribiyan, a wah rapid ruotietin staam sistim kiaraktaraiz bai luo-presha senta, kluoz luo-lebl atmosferik soerkiulieshan, ah spairal arienjment a tondastaam we projuus ebi rien.